Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 749/08/5511	Žilina, 13.11.2012
EEČ : 2-43-446-2012

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 157 odsek 2 písmeno a1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Žilina
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
dňa 24.07.2008 v čase okolo 11.50 hodine viedol po ceste I/18 v smere od Žiliny do Martina  motorové vozidlo značky Ford Escort, XXXXX, kde v km 459 za mestom Žilina s vozidlom v dôsledku nedodržania bezpečnej vzdialenosti nedobrzdil a narazil zozadu do pred ním zastavujúceho motorového vozidla značky Ford Escort, evidenčné číslo XXXXX, ktoré viedol XXXXX, narodený XXXXX, trvalo bytom XXXXX 5, XXXXX, Česká republika, ktorého po strete s vozidlom značky Ford Escort, evidenčné číslo XXXXX odrazilo do protismeru a následne ľavou stranou vozidla narazil do protiidúceho vozidla značky Mercedez Benz, evidenčného čísla XXXXX, ktoré viedol XXXXX, narodený XXXXX, trvalo bytom XXXXX, v kolóne vozidiel za asistencie vozidiel Policajného zboru, v dôsledku čoho vodič XXXXX utrpel  zlomeninu II. - VII. rebra vľavo, vykĺbenie kľúčnej kosti vľavo v spojení s lopatkou, rezné rany na ľavom pleci v počte dve, odreninu kože na ľavom pleci, ktoré zranenia si vyžiadali práceneschopnosť v trvaní  2 mesiace, 
pričom vodič XXXXX týmto svojím konaním porušil ustanovenia  § 4 odsek 2 písmeno c), § 15 odsek 1 a § 16 odsek 1, zákona č. 315/1996 Zbierky zákonov o premávke na pozemných komunikáciách, čím porušil dôležitú povinnosť vyplývajúcu z jeho postavenia a uloženú zákonom,

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce
Odôvodnenie:
            Dňa 13.11. 2012 dozorový prokurátor uznesením zapokračoval v trestnom stíhaní podľa § 228 ods. 5 Tr. por., nakoľko už pominuli dôvody trestného stíhania. 

	Dňa 23.04.2009 bolo tunajšej prokuratúre prostredníctvom nadriadenej prokuratúry doručené právoplatné rozhodnutie Českej republiky, z ktorého vyplýva, že  Mestské štátne zastupiteľstvo v Brne uznesením zo dňa 22.6.2009 podmienečné zastavilo trestné stíhanie obvineného XXXXX a stanovilo mu skúšobnú dobu v trvaní 18 mesiacov.  Dňa 28.06.2011 bolo prostredníctvom GP SR doručené uznesenie Mestského štátneho zastupiteľstva v Brne zo dňa 28.03.2011 z ktorého vyplýva, že obv. XXXXX a v skúšobnej dobe podmienečného zastavenia trestného stíhania osvedčil.
	
	Z uvedeného teda vyplýva, že právoplatné rozhodnutie Mestského štátneho zastupiteľstva v Brne, ČR,  teda dožiadaného štátu v prevzatom trestnom oznámení, tvorí prekážku ďalšieho stíhania. Orgány činné v trestnom konaní v Slovenskej republike preto vo veci ďalej nie sú oprávnené konať. 

	Podľa § 215 ods. 2 písm. c) Tr. por. v znení účinnom od 01.09.2011 prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte, a toto rozhodnutie možno považovať za dostačujúce. 

	Na základe týchto skutočností som bez ďalšieho rozhodol tak, ako je uvedené vo výrokovej časti tohto uznesenia a trestné konanie vo veci trestného činu  ublíženia na zdraví podľa § 224 ods. 1, 2 Tr. zák.  som podľa § 215 ods.. 2 písm. c) Tr. por. zastavil.
Poučenie:
Proti tomuto uzneseniu je prípustná sťažnosť v lehote do 
troch dní od jeho oznámenia prostredníctvom Okresnej 	  	                 
prokuratúry v Žiline na Krajskú prokuratúru v Žiline.

Mgr. Marek Sinčák
prokurátor